Je bezpečné kombinovať Flektor 50 a Nalgesin forte 550 mg?
Dobrý deň môžem kombinovať lieky Flektor 50 prášok a od bolesti Nalgesin forte 550 mg
Dobrý deň,
ďakujeme za Vašu otázku.
Liek Nalgesin forte patrí do skupiny nesteroidových protizápalových liekov, rovnako ako liek Flector rapid. Súbežné podanie dvoch liečiv zo skupiny nesteroidových antiflogistík, kde je možné zvýšenie nežiaducich účinkov oboch liečiv, ako napríklad zvýšené riziko gastrointestinálnych vredov a krvácania sa neodporúča. Táto interakcia je závažná.
Uvedená kombinácia liekov sa preto neodporúča bez porady s lekárom, ktorý zváži riziká a prispôsobí terapii dávkovanie. Pokiaľ Vám lieky predpísali viacerí lekári, je potrebné ich o tejto skutočnosti čo najskôr upovedomiť.
Prajem pekný zvyšok dňa.
S pozdravom
PharmDr. Patrícia Čečková